**PAPILDOMAS SUSITARIMAS NR. 3 PRIE 2024-04-09 D. SUTARTIES NR. S‑331**

2025-08-19

Vilnius

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-21 Šalys sudarė pirkimo sutartį Nr. S-331 (toliau – **Sutartis**), projekte „Rajoninio kelio Nr. 3601 Rokiškis–Juodupė–Onuškis–Ilzenbergas\* 13,698 km tilto per Vyžuoną rekonstravimas“ (toliau – **Projektas**);
2. Sutarties pagrindu Rangovas Užsakovui įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Užsakovas įvertino Rangovo 2025-06-09 rašte Nr. SD/25-560 pateiktą siūlymą: Taikyti defekto suvaldymo būdą pagal ĮT ASFALTAS 24 taisyklių 300.1 punktą ir neišmokėti 100 proc. Sutarties Darbų kiekių žiniaraščio Nr. 1 „Statinio konstrukcijų dalis“   
   4.21 eilutės „Viršutinio asfalto sl. h=4 cm SMA 8 S įrengimas” (dešinėje kelio pusėje) sumos,   
   t. y. 37,50 (m2) x 37,78 (Eur/m2) = 1416,75 Eur be PVM.
4. Užsakovas, susipažinęs su faktinėmis aplinkybėmis, techninio prižiūrėtojo išvada, atsižvelgdamas į tai, kad:
5. Įrengtas viršutinis asfalto SMA 8 S sluoksnis (h = 4 cm) dešinėje tilto perdangos pusėje neatitiko granuliometrinės sudėties reikalavimų, tačiau pagal atliktų bandymų duomenis:
6. kontrolinių bandymų metu dalelių, prabyrančių pro 5,6 mm sieto akeles, kiekis siekė 59,2 % (kai leidžiama – nuo 40,5 % iki 52,7 %) – viršijant ribinę vertę;
7. vidinės kontrolės metu gauta 52,7 % reikšmė, atitinkanti ribinį leidžiamą dydį.
8. Vadovaujantis ĮT ASFALTAS 24 taisyklių 71 punktu, tokiais atvejais privaloma atlikti papildomus kontrolinius bandymus – nustatyti įrengto sluoksnio tuštymių kiekį ir sutankinimo laipsnį. Tačiau šiuo konkrečiu atveju tokie bandymai (pvz., gręžtiniai kernai) nėra techniškai įmanomi, kadangi viršutinis asfalto sluoksnis yra įrengtas ant tilto perdangos, o:
9. viršutinio sluoksnio storis – tik 4 cm;
10. po juo esantis apsauginis sluoksnis – 2 cm;
11. frezuojant ar gręžiant gali būti pažeistas apatinis sluoksnis, tilto elementai (šalitilčio plokštės, atitvarų bortai, drenažinės juostos, lietaus nuvedimo šulinėliai ir kt.), dėl to, techninė galimybė iš naujo perklojus užtikrinti kokybišką viršutinio sluoksnio paklojimą yra ribota, o bandymų rezultatų pakartotinis tikrinimas galėtų lemti dar didesnius konstrukcinius pažeidimus;
12. Atsižvelgiant į ankščiau nurodytas aplinkybes bei remiantis ĮT ASFALTAS 24 taisyklių 300.1 papunkčiu, kuris leidžia taikyti sumažintą apmokėjimą ar neapmokėjimą, kai neatitinka bent viena iš esminių mišinio užpildo savybių (šiuo atveju – granuliometrinė sudėtis), **Užsakovas pritaria Rangovo siūlymui taikyti 100 proc. neapmokėjimą už dešinėje kelio (tilto) pusėje ant perdangos (37,50 m2) paklotą viršutinio asfalto sluoksnį, kurio įrengimo kaina 1416,75 Eur be PVM.**

Šalys, remdamosi ĮT ASFALTAS 24 300.1 p. bei Sutarties nuostatomis, sudaro šį susitarimą (toliau – Susitarimas), kuriuo susitarė dėl žemiau nurodytų sąlygų:

1. Atsižvelgiant į ankščiau nurodytas aplinkybes bei remiantis ĮT ASFALTAS 24 taisyklių 300.1 papunkčiu, Šalys susitaria, kad Rangovui yra taikytina 100 % dydžio defekto suvaldymo būdas, Rangovui neapmokamų darbų sumą sudaro: 1416,75 Eur be PVM, 21% PVM – 297,52 Eur, suma su PVM – 1714,27 Eur.
2. Atsižvelgiant į Sutarties 13 punktą, taip pat dėl aukščiau šiame Susitarime nurodytų sąlygų, Sutarties kaina sumažėja toliau nurodyta suma: 1714,27 Eur (su PVM). Galutinė Sutarties kaina yra: 175 829,35 Eur su PVM (vienas šimtas septyniasdešimt šeši tūkstančiai aštuoni šimtai dvidešimt devyni eurai 35 ct).
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.
7. Susitarimo priedai:

7.1. Priedas Nr. 1 – 2025-05-02 AB „Viamatika“ protokolas Nr. P127888;

7.2. Priedas Nr. 2 – 2025-05-06 AB „HISK“ protokolas Nr. HLP-25-717;

1. 7.3. Priedas Nr. 3 – 2025-06-09 AB „VIAMATIKA“ raštas Nr. TP(21) S-5;

7.4. Priedas Nr. 4 – 2025-06-09 AB „HISK“ raštas Nr. SD/25-560;

7.5. Priedas Nr. 5 – 2025-07-18 AB „Via Lietuva“ raštas Nr. 2-25-9754.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104, Panevėžys  Juridinio asmens kodas: 147710353  PVM mokėtojo kodas: LT477103515  A. s. LT02 4010 0412 0009 0263  Luminor Bank AS  Banko kodas 40100  Tel. (8 45) 502 601  El. paštas [info@hisk.lt](mailto:info@hisk.lt) |